b'\n_START_ARTICLE_\nNiels Erik Vangsted\n_START_PARAGRAPH_\nNiels Erik Vangsted (28. marts 1920 i Aalborg \xe2\x80\x93 18. august 1943 ved Hollandshus) var en dansk bankassistent og modstandsmand, medlem af Dansk Samling med d\xc3\xa6knavnet "Nelle"._NEWLINE_Vangsted var natten mellem den 17. og 18. august 1943 med ved opsamlingen efter en v\xc3\xa5bennedkastning ved Madum S\xc3\xb8 i Rold Skov. P\xc3\xa5 vej hjem blev de ti modstandsfolk spottet af en tysk milit\xc3\xa6rvogn. Ved skovfogedstedet Hollandshus k\xc3\xb8rte modstandsfolkene ind i skoven og flygtede. Niels Erik Vangsted blev skudt og dr\xc3\xa6bt p\xc3\xa5 ladet af modstandsfolkenes lastvogn, og Poul Edvin Kj\xc3\xa6r S\xc3\xb8rensen, som forstuvede foden da han sprang fra lastbilen, blev taget til fange og bragt til K\xc3\xb8benhavn, hvor han straks blev d\xc3\xb8dsd\xc3\xb8mt ved en tysk krigsret p\xc3\xa5 Nyboder Skole. Han blev henrettet den 28. august._NEWLINE_Niels Erik Vangsted blev begravet p\xc3\xa5 Almen Kirkeg\xc3\xa5rd i Aalborg den 23. august. Poul Edvin Kj\xc3\xa6r S\xc3\xb8rensen blev begravet i Warnem\xc3\xbcnde. Efter krigen blev hans jordiske rester, p\xc3\xa5 venners foranlednig, flyttet til N\xc3\xb8rresundby Kirkeg\xc3\xa5rd hvor han fortsat ligger.\n_START_SECTION_\nKilder og eksterne henvisninger\n_START_PARAGRAPH_\nNiels Erik Vangsted i Frihedsmuseets modstandsdatabase'